

ROMÂNIA

JUDEŢUL SATU MARE

CONSILIUL LOCAL AL

MUNICIPIULUI SATU MARE

**HOTĂRÂREA NR. 142/25.04.2024**

**privind acceptarea ofertei de donaţie a unui teren în suprafață de 71 mp, înscris în CF nr. 157763 Satu Mare**

Consiliul local al Municipiului Satu Mare,

Având în vedere Oferta de donație autentificată de notar public Donca Anemona sub nr. 1330/11.04.2024,

Analizând Proiectul de hotărâre înregistrat sub nr. 23537/11.04.2024, referatul de aprobare al inițiatorului, înregistrat sub nr. 23539/11.04.2024, raportul de specialitate al Serviciului Patrimoniu Concesionări Închirieri, înregistrat sub nr. 23542/11.04.2024, raportul Serviciului Juridic înregistrat sub nr. 23955/15.04.2024, avizele comisiilor de specialitate ale Consiliului Local Satu Mare,

În conformitate cu prevederile art. 863 lit. c), art. 881, art. 885,art. 888, art. 1011 și următoarele din Codul Civil, art. 286 alin. (4), 291 alin. (3) lit. a) și alin. (6) din Codul administrativ, aprobat prin O.U.G. nr. 57/2019 cu modificările şi completările ulterioare,

Ținând seama de prevederile Legii privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare,

În temeiul prevederilor art. 129 alin. (2) lit. c), ale art. 139 alin. (2), art. 196 alin. (1) lit. a) din Codul administrativ, aprobat prin O.U.G. nr. 57/2019, cu modificările şi completările ulterioare,

Adoptă prezenta:

**H O T Ă R Â R E:**

**Art. 1.** (1) Se acceptă oferta de donație autentificată sub nr. 1330/11.04.2024 de notar public Donca Anemona, a numitului Moldovan Szabolcs, prin care donează Municipiului Satu Mare, terenul în suprafață de 71 mp, înscris în CF nr. 157763 Satu Mare sub nr. cadastral 157763.

(2) Actul autentic de acceptare a donației se va semna după radierea ipotecii și interdicției de grevare cu sarcini și/ sau servituți, înscrisă în cartea funciară în favoarea Alpha Bank România S.A.

**Art. 2.** Imobilul teren care face obiectul ofertei de donație menționată la art. 1 va fi întabulat în proprietatea Municipiului Satu Mare, domeniu public, categoria de folosință drum.

**Art. 3.** Se dispune O.C.P.I. Satu Mare întabularea în evidențele de Publicitate Imobiliară a celor aprobate la articolele precedente.

**Art. 4.** Cu ducerea la îndeplinire a prezentei hotărâri se încredințează Viceprimarul Municipiului Satu Mare, desemnat prin Dispoziția Primarului de a semna acte în formă autentică, inițiatorul proiectului de hotărâre și Serviciul Patrimoniu Concesionări Închirieri din cadrul Aparatului de specialitate al Primarului Municipiului Satu Mare.

**Art. 5**. Prezenta hotărâre se comunică, prin intermediul Secretarului General al Municipiului Satu Mare în termenul prevăzut de lege, Primarului Municipiului Satu Mare, Instituției Prefectului - Județul Satu Mare, Serviciului Patrimoniu, Concesionări, Închirieri.

**Președinte de ședință, Contrasemnează**

**Bertici Ștefan  Secretar general,**

**Mihaela Maria Racolța**

Prezenta hotărâre a fost adoptată în ședința ordinară cu respectarea prevederilor art. 139 alin. (2) din O.U.G. nr. 57/2019 privind Codul administrativ, cu modificările și completările ulterioare;

|  |  |
| --- | --- |
| Total consilieri în funcţie | 23 |
| Nr. total al consilierilor prezenţi | 22 |
| Nr. total al consilierilor absenţi | 1 |
| Voturi pentru | 22 |
| Voturi împotrivă | 0 |
| Abţineri | 0 |

Redactat în 3 exemplare originale